Petitio Principii

S Petitio Principii (ladainisch die „Inonschbruchnohm vum B'waisgrund“ odda „des zu B'waisende voraussedze“) ischn redorische Gniff, ä rhetorischi Figur unnä Schoin- unn inhaldsleeres Agumend, wu jomond vasuchd, die Laid fa sisch unn soi Sischd odda Sach zu g'winne, indema so dud, als ob die Brämisse vunna Aussach wohr wer, alla schun b'wiese odda Allg'mainwisse isch etc. unn somid soi Schlussfolscharung unn Aussach ridisch isch. S'konn a soi, dass die Brämisse schdillschwaischend als wohr vorrausgsedzd werd. Onaschda gsachd, werd die B'haubdung schun als wohr odda selbschdvaschdendlisch in die Brämisse gschdegd.Fallacy Files, Begging the question Deswesche isches a än Zirglschluss.Philipp Hübl, Grundwissen Argumentationstheorie, Universität Stuttgart, Institut für Philosophie Awwa wonn die Brämisse vum Schluss nedd vaschiede sinn, ischde Sadz vum zuraischende Grund valedzd. Formal konn son Schluss gildisch soi, wail aus änna Aussach formal sie selwa folschd.John Woods, Douglas Walton, Petitio principii, Synthese 31(1):107-127, June 1975, DOI:10.1007/BF00869473

Die rhetorisch Figur  ischn Schbezialfall vunde Petitio Principii bzw. ä logischi Figur, wu fa ä Petitio Principii g'numme werre konn.

 Form 
De Truchschluss hodd de Form

Ä Petitio Principii konn schwer zu durschschauwe soi, wonnse komblizierd uffg'baud isch, mid viele Brämisse Pi unnem Schluss Q, wu mid onnare Worde äns vunde Pi isch.

 Baischbiel 
Ä Petitio Principii komma uff vaschiedene Ade baschdle.Douglas J. Soccio, Vincent E. Barry: Practical Logic. 4. Auflage. Harcourt Brace Jovanovich College Publishers, 1992, ISBN 0-03-073907-1 Ä Brämiss daugd nix fa ä Aussach, wonns efach

 ä onnari Formulierung vum Schluss isch, alla
 „Schwarzfahre isch usozjal, wails uff Koschde vunde zahlende Fahrgeschd gehd.“
 ä Va'alg'moinarung vum Schluss isch:
 „Kobbschmerztabldde hawen uerwinschde Newewirgunge, wail alle Medikament uerwinschde Newewirgunge hawen.“
 ausde Lufd g'griffe isch, bloß umde Schluss zu b'waise:
 „Ich nehm imma om Fasching deel, wail isch Dradizione b'waa.“

Onnare Baischbiel sinnWas ist eine Petitio principii?, QuillBot, a Learneo, Inc. businessTobias Weilandt, Argumentatorisches Karussellfahren - Die petitio principii (Teil 7 von 8) , 22.01.2020, Verlag Dashöfer GmbHProf. Dr. Torsten Wilholt, Logik und Argumentation, Institut für Philosophie, Leibniz Universität Hannover

 „Wahlprognose sinn uzuvalässisch (Brämiss), alla isch a die Prognos fa die negschd Wahl uzuvalässisch (Schluss).“
 „Des isch so (Schluss), wails ewe so isch! (Brämiss).“
 „Wir brauchn mehr Umsadz (Brämiss), domid des ä erfolschraisches Johr werd! (Schluss).“

 Gugschd a uff 
 Ignoratio elenchi

 Vawais 

Sachgrubb:Informaler Fehlschluss
Sachgrubb:Rhetorik
Sachgrubb:Propaganda
Sachgrubb:Philosophie
Sachgrubb:Lateinische Phrase